અમદાવાદ: આજે શરૂઆતે શેરબજારમાં શુષ્ક ચાલ જોવા મળી છે. ઓટોમોબાઇલ, આઇટી ટેક્નોલોજી સહિત મોટા ભાગના સેક્ટોરિયલ ઇન્ડેક્સ રેડ ઝોનમાં ખૂલ્યા હતા. એશિયાઇ બજારમાં જોવા મળેલી વેચવાલીની અસર સ્થાનિક બજાર ઉપર પણ જોવા મળી હતી. આજે શરૂઆતે બીએસઇ સેન્સેક્સ ૪૯ પોઇન્ટના ઘટાડે ૨૮,૩૦૨, જ્યારે એનએસઇ નિફ્ટી ૧૯ પોઇન્ટના ઘટાડે ૮,૭૮૫ પોઇન્ટની સપાટીએ ટ્રેડિંગમાં જોવા મળી હતી. આમ, શરૂઆતે જ નિફ્ટીએ ૮,૮૦૦ની સપાટી તોડી હતી.